Document ID: 32005D0070

KOMISIJOS SPRENDIMAS
2005 m. sausio 25 d.
iš dalies keičiantis Sprendimą Nr. 98/695/EB, nustatantį konkrečius Meksikos kilmės žuvininkystės ir akvakultūros produktų importo reikalavimus, dėl kompetentingos institucijos paskyrimo ir sanitarinio pažymėjimo pavyzdžio
(pranešta dokumentu Nr. K(2004) 4564)
(Tekstas svarbus EEE)
(2005/70/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą Nr. 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų teikimą į rinką (1), ypač į jos 11 straipsnio 1 dalį,
kadangi:
(1)
Komisijos sprendime Nr. 98/695/EB (2) yra nuostata, kad „Direccion General de Control Sanitario de Productos y Servicios (DGCSPS) de la Secretaria de Salud“ yra kompetentinga institucija Meksikoje, paskiriama tikrinti ir patvirtinti žuvininkystės ir akvakultūros produktų atitikimą Direktyvos 91/493/EEB reikalavimams.
(2)
Dėl Meksikos administracijos restruktūrizavimo kompetentinga institucija pakeičiama į „Commission Federal para la Proteccion contra Riesgos Sanitarios (CFPRS)“. Ši naujoji institucija turi galimybes veiksmingai tikrinti galiojančių taisyklių taikymą.
(3)
CFPRS pateikė oficialų patvirtinimą dėl žuvininkystės ir akvakultūros produktų atitikimo sanitarinės kontrolės ir priežiūros standartams, kaip nustatyta Direktyvoje 91/493/EEB, ir dėl higienos reikalavimų, lygiaverčių toje direktyvoje išdėstytiems reikalavimams, taikymo.
(4)
Todėl reikia atitinkamai iš dalies pakeisti Direktyvą 98/695/EB.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 98/695/EB iš dalies keičiamas taip:
1)
1 straipsnis pakeičiamas taip:
„1 straipsnis
„Commission Federal para la Proteccion contra Riesgos Sanitarios (CFPRS)“ yra kompetentinga institucija Meksikoje, paskiriama tikrinti ir patvirtinti žuvininkystės ir akvakultūros produktų atitikimą Direktyvos 91/493/EEB reikalavimams.“
2)
3 straipsnio 2 dalis pakeičiama taip:
„2. Sanitariniuose pažymėjimuose privalo būti nurodytas CFPRS atstovo vardas, pavardė, pareigos; pažymėjimą atstovas pasirašo ir uždeda institucijos oficialų antspaudą, įspaustą kitos spalvos rašalu nei įrašų spalva.“
3)
A priedas pakeičiamas šios direktyvos priedo tekstu.
2 straipsnis
Ši Direktyva įsigalioja nuo 2005 m. kovo 17 d.
3 straipsnis
Šis sprendimas skirtas valstybėms narėms.
Priimta Briuselyje, 2005 m. sausio 25 d.

Labels: 10
0
3
6
18